**N Á R O D N Á R A D A  S L O V E N S K E J R E P U B L I K Y**

**V. volebné obdobie**

N á v r h

**UZNESENIE**

**NÁRODNEJ RADY SLOVENSKEJ REPUBLIKY**

..... november 2011

k vykonaniu auditu verejnej správy

**Národná rada Slovenskej republiky**

na základe uznesenie Výboru Národnej rady Slovenskej republiky pre verejnú správu a regionálny rozvoj

***ž i a d a***

vládu Slovenskej republiky vykonať komplexný audit výkonu kompetencií podľa jednotlivých úrovní verejnej správy a zabezpečenie ich financovania a predložiť ho Národnej rade Slovenskej republiky

Bratislava, november 2011

Odôvodnenie:

Návrh rozpočtu verejnej správy na roky 2012 – 2014 a návrh zákona o štátnom rozpočte na rok 2012 naznačujú prehĺbenie destabilizácie vo financovaní obcí, miest a samosprávnych krajov, v dôsledku čoho stúpa napätie medzi samosprávou a štátom.

Taktiež vládny návrh zákona o rozpočtovom určení niektorých daní územnej samosprávy bol vypracovaný bez adekvátnej analýzy, kvalifikácie nákladov na poskytovanie verejných služieb na miestnej a regionálnej úrovni, bez odbornej diskusii so zainteresovanými subjektmi.

Absencia analýz a finančnej kvalifikácie môže založiť krízový vývoj v oblasti financovania miestnej a regionálnej samosprávy.